30/08/2019 | Administración LocalMunicipal
Cambre
Resolución Alcaldía 1722/2019, do 23 agosto, corrección Resolución Alcaldía 1685/2019, do 19 agosto, obras de actuación na tarima existente con substitución e barnizado no centro social xuvenil da Casa Arrigada de Cambre

Esta Alcaldía, con data 23 de agosto de 2019, ditou a resolución núm.1722/2019, que corrixe a resolución nº 1685/2019 de 19 de agosto, que literalmente se transcribe a seguir: “Con data do día 19 de agosto de 2018 ditouse por esta alcaldía Resolución número 1685/2019 figurando no asunto “Obras de actuación na tarima existente con substitución e barnizado no centro social xuvenil da Casa Arrigada de Cambre” Debido a un erro material detectado no expediente 2018/C002/000248 no que consta como orzamento de adxudicación IVE incluído 1923,90 € cando debe constar 2511,96 € IVE incluído. Visto o establecido no artigo 109.2 da Lei 39/2015, de 1 de outubro, do procedemento administrativo común das administracións públicas, respecto de que “as administracións públicas poderán, asi mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos”. No uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro: Rectificar o erro material detectados na resolución desta alcaldía número 1685/2019 de data 19 de agosto de 2019, isto de conformidade co establecido no artigo 109.2 da Lei 39/2015, de 1 de outubro, do procedemento administrativo común das administracións públicas. Segundo: A Resolución número 1685/2019 de data 19 de agosto queda redactada do teor literal seguinte: “Vista a proposta da concelleira delegada da Área de Economía, Facenda e Recursos Humanos de data 19 de agosto de 2019 que se transcribe a continuación: “Na unidade xestora de Xuventude tramitouse o expediente de contrato menor mediante o sistema de vale de pedido núm.2018/C002/000248 que se relaciona a continuación. O obxecto do presente contrato son as obras de actuación na tarima existente con substitución e barnizado no centro social xuvenil da Casa Arrigada de Cambre. A duración é dun mes. Consta o informe de necesidade asinado polo coordinador de actividades culturais e educativas e por esta concelleira. Consta o informe emitido pola Intervención xeral e polo técnico coordinador da área de onde se deriva que non hai fraccionamento do obxecto do contrato para evitar a aplicación das regras xerais de contratación, e que ao contratista proposto como adxudicatario non se lle teñen adxudicado contratos que illadamente ou en conxunto superen o importe de 40.000 € en obras/ 15.000 € en servizos ou subministracións. Consta o correspondente certificado de existencia de crédito adecuado e suficiente. Con base en canto antecede, por esta concellería considérase que queda acreditado o cumprimento da regra contida no artigo 118.3 da Lei 9/2017, do 8 de novembro, de contratos do sector público. Vista a proposta da Área de Xuventude, e tendo en conta que por Resolución núm.1323/2019, do 1 de xullo, quedou reservada na Área de Economía, Facenda e Recursos Humanos, a competencia para autorizar e dispoñer os gastos correspondentes aos contratos menores de contía inferior a 6.000 euros, IVE excluído. Tendo en conta o establecido no art.23 da Lei 40/2015 de 1 de outubro, de Réxime Xurídico do Sector Público respecto da abstención das autoridades e persoal ao servizo das Administracións Públicas na que se dean algúns dos motivos de abstención previsto no apartado 2 do referido artigo, e considerando que esta concelleira está incursa en motivos de abstención respecto ao contrato menor de referencia, a medio da presente providencia formulo ao señor alcalde en funcións a seguinte proposta: Primeiro: Que proceda a avocar, de conformidade co artigo 10 da Lei 40/2015, de 1 de outubro, de réxime xurídico das administracións públicas, e para este asunto en concreto, a delegación efectuada a prol de Concelleira Delegada de Economia, Facenda e Recursos Humanos para autorizar e dispoñer os gastos correspondentes ao contrato menor para actuación na tarima existente con substitución e barnizado no centro social xuvenil da Casa Arrigada de Cambre”. Tendo en conta o establecido no artigo 10 da Ley 40/2015, de 1 de outubro, de réxime xurídico do sector público, respecto da posibilidade de avocación dun ou varios asuntos cuxa resolución corresponda por delegación a outro órgano, RESOLVO: Primeiro: Avocar, de conformidade co artigo 10 da Lei 40/2015, de 1 de outubro, de réxime xurídico das administracións públicas, e para este asunto en concreto, a delegación efectuada a prol de Concelleira Delegada de Economia, Facenda e Recursos Humanos para autorizar e dispoñer os gastos correspondentes ao contrato menor para actuación na tarima existente con substitución e barnizado no centro social xuvenil da Casa Arrigada de Cambre. Segundo: Autorizar e dispoñer o gasto no expediente de contrato menor mediante o sistema de “vale de pedido” de referencia, con cargo á aplicación orzamentaria 2019 337 62200. Terceiro: Adxudicar o contrato menor á Maria Elia Testas Barbalata, con DNI XXXXXXXXX, por importe de 2076,00€ (sen IVE); 2511,96 € (21% IVE Incl). Cuarto: Desígnase responsable do contrato ao coordinador de actividades culturais e educativas, a quen corresponde supervisar a súa execución e adoptar as decisión e ditar as instrucións necesarias co fin de asegurar a correcta realización da prestación pactada. Quinto: Notifíquese ao adxudicatario, para que execute o contrato nas condicións acordadas, con incorporación da correspondente factura, unha vez conformada polo responsable do contrato. A presente resolución, de conformidade co establecido no artigo 114 da Lei 39/2015, do 1 de outubro, do procedemento administrativo común das administracións públicas, pon fin á vía administrativa. A teor do establecido nos artigos 112 e 123 da citada lei, poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o mesmo órgano que a ditou (artigo 124 da Lei 39/2015). O prazo para interpoñer o recurso contencioso-administrativo é de dous meses a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen prexuízo de que poida exercitar, de ser o caso, calquera outro recurso que estime procedente. Sexto: Dar traslado da presente resolución, a través da plataforma de administración electrónica TEDeC, ao interventor municipal para a súa constancia e para os efectos oportunos. Sétimo: Dar traslado da presente resolución, a través da plataforma de administración electrónica TEDeC, á técnica de xestión de administración xeral responsable de Contratación para os efectos de dar cumprimento á publicidade esixida polos artigos 63.4 e 346.3 da Lei 9/2017, do 8 de novembro, de contratos do sector público, e artigo 8.1 a) da Lei 19/2013, do 9 de decembro, de transparencia, acceso á información pública e bo goberno. Oitavo: Dar traslado da presente resolución, a través da plataforma de administración electrónica TEDeC, ao responsable do contrato. Noveno: Publiquese a Avocación no “Boletin Oficial da Provincia”. O que se publica para coñecemento xeral. Cambre, 26 de agosto de 2019 O alcalde Óscar García Patiño